OpenLLM-France/wikimedia huggingface dataset:
# Burning Heads

Burning Heads és un grup francès de punk rock i reggae de la ciutat d'Orleans. El grup es va formar el 1987 i va començar a publicar discos de manera independent abans de signar amb PIAS Recordings el 1994. Va guanyar popularitat internacional amb el disc Be One with the Flames, de 1998, amb la discogràfica Epitaph Records, i amb Escape, de 1999, amb Victory Records. Posteriorment van publicar amb Yelen Musiques, un segell de Columbia Records pertanyent a Sony Music Entertainment.

## Membres

* Tomoï - bateria
* Mikis - guitarra
* Phil - guitarra
* JBe - baix

## Discografia

* Burning Heads EP (1991)
* Burning Heads (1993)
* Dive (PIAS, 1994)
* Super Modern World (PIAS, 1996)
* The Weightless Hits (PIAS, 1997)
* Be One with the Flames (Epitaph Records, 1998)
* Wise Guy EP (Pinnacle Records, 1998)
* Escape (Victory Records, 1999)
* Opposite (Sony Records, 2002)
* Taranto (Sony Records, 2003)
* BHASS/Never Trust a Punk (Sony Records, 2004, amb Alif Sound System)
* Bad Time for Human Kind (Opposite Prod, 2006)
* Incredible Rock Machine (Opposite Prod, 2006)
* Opposite 2 (Opposite Prod, 2007)
* Split 12" amb Adolescents (Opposite Prod, Slow Death, Wee Wee, 2009)
* Spread The Fire (Opposite Prod, 2009)
* Hear This (Opposite Prod, 2011)
* Choose your trap (Opposite Prod, KTC, Euthanase, 2014)
* Under Their Influence (Opposite Prod, 2020)
* Fear is a Liar (EP, 2021)
* Torches of Freedom (Kicking Records / Opposite Prod, 2022)

## Referències

* ↑ «Interview : Burning Heads» (en francès). [Consulta: 11 abril 2020].
* ↑ «Burning Heads Bio» (en anglès). Arxivat de l'original el 2019-06-03. [Consulta: 11 abril 2020].
* ↑ «Burning Heads» (en anglès). Arxivat de l'original el 2020-04-11. [Consulta: 11 abril 2020].
* ↑ «Burning Heads - 'Torches of Freedom'» (en francès), 02-04-2022. [Consulta: 3 abril 2022].
# Microgale majori

Microgale majori és una espècie d'afrosorícid de la família dels tenrecs musaranya. És endèmic de Madagascar. El seu hàbitat natural són els boscos humits de l'est de l'illa i alguns boscos de l'oest, on se l'ha vist a altituds d'entre 785 i 2.000 msnm. No se sap gaire cosa sobre el seu comportament, però es creu que és arborícola. Anteriorment se'l considerava sinònim del tenrec musaranya cuallarg (M. longicaudata).
El seu nom específic, majori, és en honor del zoòleg suís Charles Immanuel Forsyth Major.

## Referències

* ↑ Olson, L.; Goodman, S. Microgale majori. UICN 2008. Llista Vermella d'espècies amenaçades de la UICN, edició 2008, consultada el 16 juliol 2015.
Espècies vivents d'afrosorícides :
Regne Animalia · Embrancament Chordata · Classe Mammalia · Infraclasse Eutheria · Superordre Afrotheria :
Subordre Tenrecomorpha (tenrecs) :
Subordre Chrysochloridea (talps daurats) :
Categoria :
# Tossal Forner

El Tossal Forner és una muntanya de 1.178,4 metres d'altitud del terme municipal d'Abella de la Conca, a la comarca del Pallars Jussà.
Es troba a la part nord de la vall del barranc de la Vall, a l'extrem sud-est de la Costa del Meler, a la riba esquerra del barranc de Caborriu. És al sud-oest de Casa Montsor i al sud del Tossal del Meler. És també al nord-oest del Coll de Pi Socarrat i del Turó de l'Espluga Redona.

## Etimologia

Aquest topònim procedeix de la unió de dos mots comuns romànics: tossal, una de les denominacions per a les elevacions de terreny (una de les que s'utilitza per a muntanyes aïllades), i del mot comú forner, amb el mateix significat actual. Es desconeix, però l'origen de la unió d'aquests dos conceptes.
# Syngamilyta

Syngamilyta és un gènere d'arnes de la família Crambidae descrit per Embrik Strand el 1920.

## Taxonomia

* Syngamilyta apicolor (Druce, 1902)
* Syngamilyta nympha Munroe, 1960
* Syngamilyta pehlkei (E. Hering, 1906)
* Syngamilyta pretiosalis (Schaus, 1912)
* Syngamilyta samarialis (Druce, 1899)

## Referències

* ↑ «GlobIZ search». Global Information System on Pyraloidea. [Consulta: 16 març 2019].
* ↑ Pitkin, Brian; Jenkins, Paul. «Syngamilyta Strand, 1920» (en anglès). Butterflies and Moths of the World. Londres: Natural History Museum, 05-11-2004.
# Kirkwood (Califòrnia)

Kirkwood és una concentració de població designada pel cens dels Estats Units a l'estat de Califòrnia. Segons el cens del 2000 tenia 96 habitants.

## Demografia

Segons el cens del 2000, Kirkwood tenia 96 habitants, 19 habitatges, i 4 famílies. La densitat de població era de 16,8 habitants/km².
Per edats la població es repartia de la següent manera: un 7,3% tenia menys de 18 anys, un 62,5% entre 18 i 24, un 24% entre 25 i 44, un 5,2% de 45 a 60 i un 1% 65 anys o més.
L'edat mediana era de 22 anys. Per cada 100 dones de 18 o més anys hi havia 256 homes.
La renda mediana per habitatge era de 46.250 $ i la renda mediana per família de 0 $. Els homes tenien una renda mediana de 17.917 $ mentre que les dones 11.250 $. La renda per capita de la població era de 14.853 $. Cap de les famílies i el 47,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Kirkwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Kirkwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Odontadenia

Odontadenia és un gènere de fanerògames de la família de les Apocynaceae. Conté 20 espècies acceptadas. És originari de l'Amèrica tropical.

## Descripció

Són lianes que quan es tallen les tiges, surt una secreció lletosa. Coléters interpeciolars inconspicus, algunes vegades amb estípules foliàcies. Fulles oposades, eglandulars, sense coléters en el nervi central del feix, sense domacis. Inflorescències cimoses o tirsoides, axil·lars o terminals, amb poques a moltes flors. Les bràctees inconspicues o foliàcies. Les flors amb un calze de 5 sèpals, iguals o conspícuament desiguals, amb diversos coléters a la base de la cara adaxial. La corol·la infundibuliforme o poques vegades hipocraterimorfe, sense estructures coronals accessòries, glabra o diminutament martinenc, el tub recte o lleument geperut, els llimbs actinomorf, l'estivació dextrorsa; estams inclosos, les anteres connivents i aglutinades al capdavant estigmàtica; gineceu 2- carpelar, els òvuls nombrosos; cap estigmàtica fusiforme; nectari 5- lobulat, els lòbuls sencers o variablement laciniats. Els fruits en fol·licles apocàrpics, cilíndrics o alguna cosa comprimits, continus, glabres o pubescents. Les llavors seques, nombroses, truncades i comoses en l'àpex micropilar.

## Taxonomia

El gènere va ser descrit per George Bentham i publicat a Journal of Botany, being a second series of the Botanical Miscellany 3: 242. 1841.

## Espècies seleccionades

* Odontadenia affinis Woodson
* Odontadenia amazonica Malme
* Odontadenia angustifolia A.DC.

## Vegeu també

* Característiques de les apocinàcies

## Referències

* 1 2 «Odontadenia». Royal Botanic Gardens, Kew: World Checklist of Selected Plant Families. [Consulta: 1r desembre 2009].
* ↑ Espècies a The International Plant Names Index
* ↑ Odontadenia a PlantList
* 1 2 «Odontadenia». Tropicos.org. Missouri Botanical Garden. [Consulta: 21 octubre 2013].

## Bibliografia

* Davidse, G., M. Sousa Sánchez, S. Knapp & F. Chiang Cabrera. (editors) 2009. Cucurbitaceae a Polemoniaceae. Fl. Mesoamer. 4(1): 1–855.
* Forzza, R. C. & et al. 2010. 2010 Lista de espécies Flora do Brasil. http://floradobrasil.jbrj.gov.br/2010/ Arxivat 2010-05-26 a Wayback Machine..
* Gentry, A. H. 2001. Apocynaceae. In: W.D. Stevens, C. Ulloa Ulloa, A. Pool & O.M. Montiel (editors). Fl. Nicaragua. Monogr. Syst. Bot. Missouri Bot. Gard. 85(1): 116–132.
* Idárraga-Piedrahita, A., R. D. C. Ortiz, R. Callejas Posada & M. Merello. (editors) 2011. Fl. Antioquia: Cat. 2: 9–939. Universidad de Antioquia, Medellín.
* Morales, J. F. 1999. A synopsis of the genus Odontadenia. Series of revisions of Apocynaceae XLV. Bull. Jard. Bot. Belg. 67(1–4): 381-477.
* Morales, J. F. 2005. Estudios en las Apocynaceae neotropicales XIX: La familia Apocynaceae s. str. (Apocynoideae, Rauvolfioideae) de Costa Rica. Darwiniana 43(1–4): 90–191.
* Morales, J. F. 2009. La familia Apocynaceae (Apocynoideae, Rauvolfioideae) en Guatemala. Darwiniana 47(1): 140–184.
* Stevens, W. D., C. Ulloa Ulloa, A. Pool & O. M. Montiel Jarquin. 2001. Flora de Nicaragua. Monogr. Syst. Bot. Missouri Bot. Gard. 85: i–xlii,.
# Tonoshō

Tonoshō (土庄町, Tonoshō-chō) és una vila i municipi de la prefectura de Kagawa, a la mar interior de Seto, Japó i pertanyent al districte de Shōzu. Junt amb la vila de Shōdoshima, els dos municipis ocupen el territori de l'illa de Shōdo.

## Geografia

El municipi de Tonoshô compren la meitat nord de l'illa de Shōdo i l'illa de Te (Teshima) sencera, a la mar interior de Seto i pertanyents al districte de Shōzu, a la prefectura de Kagawa. El terme municipal de Tonoshô només limita al sud amb la vila de Shōdoshima.

## Història

El 15 de febrer de 1890, sota la nova llei de municipis, es funda el poble de Tonoshô, al districte de Shōzu. L'11 de febrer de 1898, el poble de Tonoshô esdevé vila i durant els anys 30 de l'era Showa, absorbeix petits pobles de l'illa incorporant-los al seu terme municipal.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 21.293 | 21.588 | 20.896 | 28.805 | 24.879 | 22.037 | 21.398 |
| 1990 | 2000 | 2010 | 2020 | 2030 | 2040 | 2050 |
| 20.191 | 17.711 | 15.124 | 12.924 | - | - | - |

## Transport
### Mar

* Shōdo: Port de Tonoshō (Takamatsu, Okayama, Tamano, Teshima); Port de Tonoshō oriental (Takamatsu, Shōdoshima); Port d'Obe (Bizen)
* Te: Port de Karato i port d'Ieura.

### Carretera

* Nacional 436
* Bus de l'illa.

## Agermanaments

* Tsuyama, prefectura d'Okayama, Japó. (7 d'abril de 1985)
* Milos, unitat perifèrica de Milos, Egeu Meridional, Grècia. (8 d'octubre de 1989)
* Nanto, prefectura de Toyama, Japó. (1 de juliol de 1995)
* Naniwa, prefectura d'Osaka, Japó. (28 de juliol de 2007)
* Unzen, prefectura de Nagasaki, Japó. (28 de juliol de 2017)

## Referències

* ↑ https://map.yahoo.co.jp/address?ac=37322
* ↑ https://www.pref.kagawa.lg.jp/content/tandoku/kouhou/w3cz95150312151105.shtml
* ↑ Statistics Bureau of Japan
# Burnham (Pennsilvània)

Burnham és una població dels Estats Units a l'estat de Pennsilvània. Segons el cens del 2000 tenia 2.144 habitants.

## Demografia

Segons el cens del 2000, Burnham tenia 2.144 habitants, 919 habitatges, i 601 famílies. La densitat de població era de 773,6 habitants per quilòmetre quadrat.
Dels 919 habitatges en un 28,9% hi vivien nens de menys de 18 anys, en un 53,4% hi vivien parelles casades, en un 8,5% dones solteres, i en un 34,6% no eren unitats familiars. En el 30,8% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,91.
Per edats la població es repartia de la següent manera: un 22,5% tenia menys de 18 anys, un 6,4% entre 18 i 24, un 29,5% entre 25 i 44, un 25% de 45 a 60 i un 16,7% 65 anys o més.
L'edat mediana era de 40 anys. Per cada 100 dones de 18 o més anys hi havia 87,4 homes.
La renda mediana per habitatge era de 33.068 $ i la renda mediana per família de 40.781 $. Els homes tenien una renda mediana de 32.131 $ mentre que les dones 17.850 $. La renda per capita de la població era de 15.800 $. Entorn del 6,4% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burnham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Burnham». American Fact Finder. Oficina del Cens dels Estats Units, 12-01-2010.
# Microgenys

Microgenys és un gènere de peixos de la família dels caràcids i de l'ordre dels caraciformes.

## Taxonomia

* Microgenys lativirgata (Pearson, 1927)
* Microgenys minuta (Eigenmann, 1913)
* Microgenys weyrauchi (Fowler, 1945)

## Referències

* ↑ The Taxonomicon (anglès)
* ↑ Eigenmann, C. H. 1927. The American Characidae. Memoirs of the Museum of Comparative Zoology v. 43 (pt 4): 311-428, 24 pls.
* ↑ Eigenmann, C. H. 1913. Some results from an ichthyological reconnaissance of Colombia, South America. Part II. (Contrib. Zool. Lab. Ind. Univ. Núm. 131). Indiana University Studies Núm. 18: 1-32.
* ↑ Fowler, H. W. 1945. Descriptions of seven new fresh-water fishes from Peru. Notulae Naturae (Philadelphia) Núm. 159: 1-11.
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ Dictionary of Common (Vernacular) Names (anglès)
* ↑ UNEP-WCMC Species Database (anglès)
* ↑ Practical Fishkeeping (anglès)
* ↑ BioLib (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Tub cribrós

El tub cribrós a les plantes és el vas del floema format per una filera de cèl·lules separades i connectades entre elles per una placa cribrosa i especialitzat en la conducció de la saba elaborada.
Van ser descoberts pel botànic forestal Theodor Hartig l'any 1837. Són un element conductor present en especial al grup de plantes dels espermatòfits. Les cèl·lules que constitueixen els tubs cribrosos estan vives i són allargades amb parets terminals inclinades o horitzontals que es disposen continuant-se l'una a l'altra i es connecten a través dels seus extrems on es disposa la placa cribrosa. Són gruixuts i circulars i poden tenir colors diferents. Són cèl·lules que no tenen una quantitat substancial de citoplasma. La principal funció del tub cribrós és el transport, cap dalt i cap avall, de glúcids a la planta (per exemple de les fulles als fruits i arrels). Les plaques cribroses són porus que es troben a la interfície entre dos tubs cribrosos que faciliten el moviment dels líquids a la planta. Al voltant cadascun dels tubs cribrosos hi ha un mínim d'una cèl·lula acompanyant connectada per canals entre les cèl·lules (el plasmodesmata). Els tubs cribrosos no tenen nucli cel·lular, ribosomes, o vacúols, els nuclis i ribosomes de les cèl·lules acompanyants ho compensen.

## Referències

* ↑ «Tub cribrós». Gran Enciclopèdia Catalana. Barcelona: Grup Enciclopèdia Catalana.
* ↑ Aguilella Palasi, Antoni; Puche Pinazo, Felisa. Diccionari de botànica. València: Universitat de València, 2011, p. 399. ISBN 978-84-370-8639-2.

## Enllaços externs

* Introduction to secondary phloem tissue Dr. David T. Webb - University of Hawaii
# Svenstrup, Aalborg

Svenstrup és un poble del municipi d'Aalborg, Regió de Jutlàndia Septentrional, a Dinamarca. Amb una població de 7.366 habitants (2019), està situat a 10 km al sud del centre de la ciutat d'Aalborg i a 3 km al sud dels afores de la ciutat. La ciutat té una estació de tren, que es va reobrir el 2003.

## Persones cèlebres

* Jan Ø. Jørgensen (nascut el 1987 a Svenstrup), jugador de bàdminton anteriorment número 1 del rànquing mundial de l'IBF.
* Nicklas Helenius (nascut el 1991 a Svenstrup), futbolista, davanter del club danès Odense Boldklub.
# Kulma

Kulma - Кульма (rus) - és un poble (un khútor) de l'óblast de Bélgorod, a Rússia. El 2010 tenia 61 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Uropterygius

Uropterygius és un gènere de peixos marins pertanyent a la família dels murènids (Muraenidae).

## Etimologia

Uropterygius prové dels mots grecs oura (cua) i pterygion (ala petita).

## Taxonomia

* Uropterygius concolor (Rüppell, 1838)
* Uropterygius fasciolatus (Regan, 1909)
* Uropterygius fuscoguttatus (L. P. Schultz, 1953)
* Uropterygius genie (J. E. Randall i Golani, 1995)
* Uropterygius golanii (McCosker i D. G. Smith, 1997)
* Uropterygius inornatus (Gosline, 1958)
* Uropterygius kamar (McCosker i J. E. Randall, 1977)
* Uropterygius macrocephalus (Bleeker, 1864)
* Uropterygius macularius (Lesueur, 1825)
* Uropterygius marmoratus (Lacépède, 1803)
* Uropterygius micropterus (Bleeker, 1852)
* Uropterygius nagoensis (Hatooka, 1984)
* Uropterygius oligospondylus (I. S. Chen, J. E. Randall i K. H. Loh, 2008)
* Uropterygius polyspilus (Regan, 1909)
* Uropterygius polystictus (G. S. Myers i Wade, 1941)
* Uropterygius supraforatus (Regan, 1909)
* Uropterygius versutus (W. A. Bussing, 1991)
* Uropterygius wheeleri (Blache, 1967)
* Uropterygius xanthopterus (Bleeker, 1859)
* Uropterygius xenodontus (McCosker i D. G. Smith, 1997)

## Referències

* ↑ Romero, P., 2002. An etymological dictionary of taxonomy. Madrid (Espanya).
# Tonquín

* Per a altres significats, vegeu «Tonquín (desambiguació)».
Tonquín (en idioma vietnamita: Bắc Kỳ), també escrit com Tongkin, Tonkin o Tongking, és la part més al nord del Vietnam, al sud de Yunnan i Guangxi de la Xina i al nord de Laos, i a l'oest del Golf de Tonquín. El nom local de Bắc Kỳ, significa "Regió del Nord". Es troba al delta del Riu Roig. S'hi cultiva molt l'arròs.

## Protectorat francès

L'exèrcit francès començà a ser present al Delta del Mekong pel 1777, quan participà en les lluites dinàstiques que van conduir a la unificació del Vietnam sota la dinastia Nguyen. Durant el segle xix França colonitzà el terç sud del Vietnam (Cotxinxina) incloent-hi Saigon el 1867. Més tard, el Vietnam central va esdevenir el protectorat francès d'Annam i la presència francesa al Vietnam s'enfortí. Després de la victòria en la Guerra Sino-francesa (1884–1885), Tonquín passà a estar sota la sobirania de França i tot el Vietnam va ser governat pels francesos pel Tractat de Tianjin. Durant l'administració colonial francesa el Vietnam va estar dividit administrativament en tres territoris: Protectorat de Tonquín (al nord), Protectorat d'Annam (al centre) i la colònia de la Cotxinxina (al sud). Durant el govern francès Hanoi va ser la capital de Tonquín i més tard de la Indoxina francesa. Aquesta divisió era relativament artificial des d'un punt de vista geogràfic i cultural. El govern colonial va fer infraestructures importants com el desenvolupament del port de Haiphong i la construcció del ferrocarril Transindoxinès que unia Hanoi amb Saigon, i va impulsar una certa industrialització en el camp tèxtil. La colonització va comportar l'augment del catolicisme entre la població nativa (un 10% de catòlics l'any 1940) i l'extensió de l'idioma francès.
L'administració colonial francesa va durar fins que el Japó va ocupar Indoxina durant la Segona Guerra Mundial, tot i que fins a 1945 els ocupants van permetre l'existència d'un govern francès titella. Després de la Guerra, Tonquín va quedar sota la influència xinesa, i Ho Chi Minh va proclamar la República Democràtica del Vietnam, de signe comunista, mentre que francesos i anglesos controlaven el sud del Vietnam. Amb el suport de Harry Truman, França va iniciar la reconquesta de Tonquín, donant lloc a la Guerra d'Indoxina, que va acabar el 1954 amb la desfeta francesa a Dien Bien Phu, a l'oest de Tonquín, i amb la formació de l'estat comunista del Vietnam del Nord que comprenia Tonquín i el nord d'Annam.

## Referències

* ↑ Throne and Mandarins: China's Search for a Policy during the Sino-French Controversy, L. {{{títol}}} (en anglès). Stanford, 1984, p. 200–201.
* ↑ A Vietnam existeixen cinquanta quatre ètnies, presentades al Museu Etnogràfic de Hanoi.
# Burnhaupt-le-Haut

Burnhaupt-le-Haut (en alsacià Ewerburnhaipt) és un municipi francès, situat a la regió del Gran Est, al departament de l'Alt Rin. L'any 2004 tenia 1.277 habitants. Cernay és a 9 km, Thann a 13 km, Masevaux a 14 km, i Mülhausen a 16 km.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 900 | 977 | 1.084 | 1.296 | 1.426 | 1.505 |

## Administració

Llista d'alcaldes :
| Període | Identitat |
| 1935-1940 | Joseph Schweitzer |
| 1940-1972 | Emile Fassnacht |
| 1972-2001 | Gérard Kieffer |
| 2001- | Antoine Muller |
# Tub de Nessler

Un tub de Nessler és un tub de laboratori de forma cilíndrica, de fons pla, amb un volum normalitzat i amb un bec que facilita el vessament del contingut. A les parets hi ha una marca del volum nominal de vessament total (generalment 100 ml) i, habitualment, una marca a la meitat del tub (50 ml). El volum total també pot ser de 50 ml. L'altura dels de 100 ml és de 25 cm.
El tubs de Nessler s'utilitzen per a l'anàlisi colorimètric. El color de la substància continguda en un tub de Nessler es pot comparar de forma visual amb patrons. Els tubs s'utilitzen sovint per a dur a terme una sèrie de solucions de calibratge de concentracions creixents, que funciona com una escala comparativa. Per minimitzar les diferències en la impressió subjectiva del color de la solució de la substància a analitzar, els tubs d'una sèrie ha de tenir les mateixes característiques. L'observació es pot fer perpendicularment a l'eix del cilindre si la dissolució té molta coloració. Si en té poca, es pot fer una observació des de la part superior seguint la direcció de l'eix de rotació del tub. En l'actualitat, a causa de la propagació d'espectrofotòmetres automatitzats els colorimètrics d'assaig amb l'avaluació visual amb tubs de Nessler s'utilitzen rarament, si bé s'utilitzen, però, com a tub d'assaig o recipient de reacció.
Els tubs de Nessler deuen al seu nom al químic alemany Julius Nessler o Julius Neßler (1827-1905) que els dissenyà.

## Referències

* ↑ Brown, G. Química cuantitativa. Reverte, 1967. ISBN 9788429170801.
Equipament de laboratori de química :
# Svensk Filmdatabas

Svensk Filmdatabas és una base de dades d'Internet sobre pel·lícules sueques, publicada per l'Svenska Filminstitutet. Conté informació sobre totes les pel·lícules sueques de 1897 en endavant i pel·lícules estrangeres que es van estrenar a Suècia. També ofereix moltes biografies d'actors, directors, productors, etc. que va participar en pel·lícules sueques al llarg dels anys. Es crea amb el suport de la Fundació del Tricentenari del Banc de Suècia. La base de dades inclou unes 62.000 pel·lícules (17.000 pel·lícules sueques) i 265.000 persones.

## Referències

* ↑ «Ny svensk filmdatabas på nätet» (en suec). Svenska Dagbladet, 08-10-2003 [Consulta: 5 novembre 2011].
* 1 2 3 «About the Swedish Film Database». Swedish Film Database. Arxivat de l'original el 5 novembre 2011. [Consulta: 5 novembre 2011].

## Enllaços externs

* Svensk Filmdatabas/Swedish Film Database(anglès) (suec)